শ্যামলী ফুট ওভারব্রিজ দিয়ে রাস্তা পার হবো এমন সময় চোখে পড়ল ওভারব্রিজের নিচে প্লাস্টিকের বস্তা বিছিয়ে দুই জন বাচ্চা লেখাপড়া করছে। তাদের গায়ে স্কুল ড্রেস। বাচ্চা দুটো দেখতে বেশ সুন্দর। পাশ দিয়ে অসংখ্য লোকজন হেঁটে যাচ্ছে কিন্ত তাদের লেখাপড়ার কোনো ব্যাঘাত ঘটছে না। পাশে অসুস্থ এক ভদ্র মহিলা মাথায় কাপড় দিয়ে বসে আছেন। বাচ্চারা খাতায় লিখে ওই মহিলাকে দেখাচ্ছে, আর তিনি দেখছেন। আবার দেখলাম কেউ কেউ ওই মহিলাকে টাকাও দিচ্ছেন।